Satelliitti (albumi)

Satelliitti on vuonna 1996 ilmestynyt Yön yhdestoista studioalbumi. Levyn kaikki sanoitukset on tehnyt Pauli Hanhiniemi. Singlenä albumilta julkaistiin vain kappale ”Yötä vastaanottamaan”. Uutena jäsenenä levyllä soittaa kitaristi Markku Petander, joka kuului yhtyeen kokoonpanoon jo vuosina 1985–1987.

Albumi äänitettiin keväällä 1996 kahdessa osassa. Yhtyeelle oli varattu viikko studioaikaa Helsingin Finnvoxilta, mutta alkoholiongelmasta kärsinyt Olli Lindholm ei ilmestynyt paikalle vaan vietti neljä päivää helsinkiläisessä hotellissa ja palasi sitten kotiinsa Tampereelle. Muu yhtye hoiti instrumenttiosuudet, ja Lindholmin laulu äänitettiin myöhemmin Jani Viitasen studiolla Tampereella. Lindholm kävi nauhoittamassa lauluosuudet ruokatunneillaan siivousfirmassa työskennellessään. 

Albumi nousi Suomen viralliselle listalle yhdentoista viikon ajaksi, ja sitä myytiin yhteensä 25 000 kappaletta eli kultalevyrajan ylittävä määrä.

Kappaleet

Muusikot 
Olli Lindholm – laulu
Markku Petander – kitara
Jani Viitanen – kitara, kosketinsoittimet, taustalaulu
Jesu Hämäläinen – basso, kosketinsoittimet
Frogley – rummut, taustalaulu

Lähteet 
Yö: Satelliitti Finnmusic.
Satelliitti Likaiset Legendat.

Viitteet

Aiheesta muualla 
 Satelliitti discogs.com -sivustolla 

Yön albumit
T. T. Oksalan tuottamat albumit
Jani Viitasen tuottamat albumit
Vuoden 1996 albumit